**[Ghid scurt de utilizare – Vot electronic ]**

*Alegerea delegaților Baroului București la Congresul Avocaților din 2020, 26 august - 28 august 2020*

**Pasul 1.** Pentru alegerea delegaților Baroului București la Congresul Avocaților din 2020, ce se va derula în perioada 26 august - 28 august 2020, electorii vor accesa pagina <https://www.ifep.ro/eVoting/Vote.aspx>

După accesare se va alege proiectul dorit și se vor introduce informațiile necesare pentru autentificare, respectiv:

* codul de securitate, transmis prin SMS către numărul de telefon al avocatului ce se află în baza de date a Baroului București;
* codul CCBE, cod ce este vizibil pe cardul avocatului, card furnizat de barou.



|  |
| --- |
| **Observație:** În situație în care nu dețineți card de avocat, puteți obține codul CCBE consultând profilul dumneavoastră din aplicația informatică Tabloul național al avocaților - Portal IFEP, disponibilă la <https://www.ifep.ro>În situația în care nu dețineți datele de acces, accesați butonul Avocați recuperare cont/parolă.\*\*\*\*\*\*După parcurgerea pașilor prezentați anterior, dacă nu reușiți să vă conectați în IFEP, în vederea obținerii codului CCBE, trimiteți mail la helpdesk@ifep.ro cu numele dumneavoastră, numărul de telefon, adresa de email și CNP-ul, și veți primi datele de acces necesare. |

După introducerea acestor informații, se acționează butonul **Mergi la pasul următor**, situație în care se va transmite un SMS către numărul de telefon asociat codului de securitate, fapt consemnat și printr-un mesaj de atenționare.



**Pasul 2.** În pagina următoare se va introduce codul transmis către numărul de telefon al avocatului și se va bifa căsuța **Nu sunt robot**. După efectuarea acestor operații se acționează butonul **Mergi la pasul următor**.



**Pasul 3.** În pagina următoare vor apărea toți candidații iar alegătorul va putea vota candidatul/candidații.

**Atenție!** Buletinul de vot este considerat valabil numai dacă au fost aleși (marcați) cel mult **51 candidați**. În caz contrar, buletinul aferent va fi ANULAT.

După exprimarea votului se alege **Mergi la pasul următor**



**\*\*\***



**Pasul 4.** În pagina următoare electorul are acces la o previzualizare a opțiunilor de vot exprimate, înainte de a trimite votul electronic în vederea centralizării. În măsura în care opțiunile exprimate sunt conforme cu vointa electorului, se apasă pe butonul **Trimite votul**, situație în care procedura votului este finalizată.

****

**\*\*\***

****

**Observații:**

* pe parcursul derulării votului, electorul poate reveni la paginile anterioare prin apăsarea butonului **Mergi la pasul anterior**;
* mesajele de atenționare cu roșu care pot apărea la încercarea de a merge la următorul pas sunt mesaje menite să ghideze electorul în vederea completării datelor necesare etapei respectie;
* la finalizarea procesului de votare, electorul primeste mail și SMS în care este informat cu privire la faptul că votul a fost transmis și de asemenea, i se comunică amprenta votului, amprentă ce va putea fi folosită de acesta pentru a verifica integritatea datelor transmise;
* electorii pot transmite problemele tehnice sau eventualele neclarități, la adresa **helpdesk@ifep.ro.**